भोपालः रुपए की कीमत में आ रही गिरावट के चलते रोज़ाना पेट्रोल और डीज़ल के दामों में हो रही रिकॉर्डतोड़ बढ़ोतरी से देशभर की आम जनता के बीच हाहकार की स्थितियां बनती जा रही है। इसी विकट स्थिति को देखते हुए राजस्थान सरकार ने ने कांग्रेस द्वारा महंगाई के विरोध में किए जा रहे भारत बंद से एक दिन पहले पेट्रोल-डीज़ल से 4 फीसदी वैट कम करने का फैसला लिया है। इससे राज्य में पेट्रोल पर वैट 30 से घटकर 26 फीसद और डीजल पर 22 से घटकर 18 फीसद हो जाएगा। इससे तेल कीमतें ढाई रुपए तक कम हो जाएंगी। इसके अलावा महाराष्ट्र, कर्नाटक और पंजाब ने भी दिए दाम घटाने के संकेत दिए हैं। वहीं, मध्य प्रदेश सरकार अब भी वैट कम करके जनता को राहत देने पर विचार नहीं कर रहे हैं।